***Tisztelt Tagvállalatunk!***

Ezúton tisztelettel meghívjuk Önt a ***Fókuszban a külpiacok – Trendek és lehetőségek az export területén*** című konferenciánkra.

A rendezvényre a területi kereskedelmi és iparkamarák önkéntes tagvállalatai, valamint az MKIK kétoldalú viszonylati tagozatainak tagjai kapnak meghívást.

**Időpont:**

2016. február 24., szerda, 10:00-16:30

**Helyszín:**

Novotel Budapest Centrum, Zsolnay I-II. terem

1088 Budapest, Rákóczi út 43-45.

A rendezvény célja, hogy iránymutatást adjon az aktuális globális gazdasági folyamatokról, a magyar külgazdasági stratégiáról, valamint tájékoztatást nyújtson a külpiacok nyújtotta lehetőségekről mind a kezdő exportőrök, mind a már tapasztalt, de új piacokat kereső vállalatok számára.

A konferencia tervezett programja csatoltan található.

A rendezvény nyelve a magyar és az angol. Az előadások többsége magyarul, Dirk Vantyghem Eurochambres nemzetközi igazgató előadása angol nyelven hangzik el.

**A részvétel feltételei:**

Jelentkezési határidő: *2016. február 19., péntek 10:00 óra*

A férőhelyek száma korlátozott, ezért a jelentkezéseket azok beérkezésének sorrendjében fogadjuk el.

Egy vállalkozás részéről max. 2 fő jelentkezése megengedett, megértésüket köszönjük.

A rendezvényen való részvétel ingyenes, de **előzetes online regisztrációhoz kötött a következő linken keresztül**: [Jelentkezés - Fókuszban a külpiacok - Trendek és lehetőségek az export területén](http://jelentkezes.mkik.hu/event/fokuszban-kulpiacok-trendek-es-lehetosegek-az-export-teruleten)

Az eseményre csak azon vállalkozások jelentkezését tudjuk elfogadni, amelyek önkéntes tagjai valamelyik területi kereskedelmi és iparkamarának vagy az MKIK valamelyik kétoldalú viszonylati tagozatának.

**További információ:**

Név: Pálmay Flóra

Tel: +361 474 5143

E-mail: palmay@mkik.hu

Megtisztelő jelenlétére feltétlenül számítunk!

**Magyar Kereskedelmi és Iparkamara**

**Nemzetközi igazgatóság**